《喜迁莺·清明节》
唐代·薛昭蕴

清明节，雨晴天，得意正当年。马骄泥软锦连乾，香袖半笼鞭。
花色融，人竟赏，尽是绣鞍朱鞅。日斜无计更留连，归路草和烟。

作者简介：薛昭蕴，字澄州，河中宝鼎（今山西荣河县）人。王衍时，官至侍郎。擅诗词，才华出众。《北梦琐言》：薛澄州昭蕴即保逊之子也。恃才傲物，亦有父风。每入朝省，弄笏而行，旁若无人。好唱《浣溪沙》词。